വിസ്മയ കേസില് ഇന്ന് കുറ്റപ്പത്രം സമര്പ്പിക്കും: വാട്സാപ്പ് സന്ദേശങ്ങള് അടങ്ങുന്ന ഡിജിറ്റല് തെളിവുകളും കോടതിയില് കൊല്ലം: സ്ത്രീധനപീഡനത്തെ തുടര്ന്ന് കൊല്ലം നിലമേല് സ്വദേശിയായ വിസ്മയ ഭര്തൃവീട്ടില് ആത്മഹത്യ ചെയ്ത കേസില് ഭര്ത്താവ് കിരണ്കുമാറിനെതിരെ ഇന്ന് കോടതിയില് കുറ്റപ്പത്രം സമര്പ്പിക്കും. കേസില് ഭര്ത്താവായിരുന്ന കിരണ്കുമാറാണ് ഏക പ്രതി. സ്ത്രീധന പീഡനം, സ്ത്രീപീഡനം, ആത്മഹത്യാ പ്രേരണക്കുറ്റം എന്നിവ ഉള്പ്പെടെ ഒമ്ബത് വകുപ്പുകളാണ് കിരണിനെതിരെ പൊലീസ് ചുമത്തിയിരിക്കുന്നത്. വിസ്മയയെ പോസ്റ്റുമോര്ട്ടം നടത്തിയ ഡോക്ടര്മാര്, ഫോറന്സിക് വിദഗ്ദന്, വിസ്മയയുടെ ബന്ധുക്കള് ഉള്പ്പെടെ നാല്പതിലധികം സാക്ഷികളെ കുറ്റപത്രത്തില് ഉള്പ്പെടുത്തിയിട്ടുണ്ട്. ഇരുപതിലേറെ തൊണ്ടി മുതലുകളും കോടതിക്ക് മുന്നില് എത്തും. വിസ്മയ സുഹൃത്തുക്കള്ക്കും ബന്ധുക്കള്ക്കും അയച്ച വാട്സ്ആപ്പ് സന്ദേശങ്ങളാണ് കേസിലെ പ്രധാന ഡിജിറ്റല് തെളിവുകള്. മരിക്കുന്നതിന് തൊട്ടുമുമ്ബ് വരെ വിസ്മയ കടുത്ത മാനസിക സംഘര്ഷത്തില് ആയിരുന്നുവെന്ന് അന്വേഷണസംഘം കണ്ടെത്തിയിട്ടുണ്ട്. വിസ്മയ മരിച്ച് 90 നാള് കഴിയുന്നതിന് മുമ്ബാണ് കുറ്റപ്പത്രം കോടതിയില് എത്തുന്നത്. പ്രതിയ്ക്ക് ജാമ്യം ലഭിക്കുന്നത് ഒഴിവാക്കാനാണ് അതിവേഗം കുറ്റപത്രം സമര്പ്പിക്കുന്നത്. ശാസ്താംകോട്ട ജുഡീഷ്യല് ഫസ്റ്റ് ക്ലാസ് മജിസ്ട്രേറ്റ് കോടതിയിലാണ് കുറ്റപത്രം സമര്പ്പിക്കുക. കഴിഞ്ഞ ജൂണ് 21ന് പുലര്ച്ചെയാണ് ശാസ്താംകോട്ടയിലെ ഭര്തൃവീട്ടില് വിസ്മയയെ മരിച്ച നിലയില് കണ്ടെത്തിയത്. മാട്ടോര് വാഹന വകുപ്പില് ഉദ്യോഗസ്ഥനായിരുന്ന കിരണിനെ പിരിച്ചു വിട്ടിരുന്നു. Tags Crime Kerala News Vismaya Suicide shortlink